MH Teplárenský holding, a.s.- závod Košice pri zabezpečení svojej základnej činnosti, ktorou je výroba a distribúcia tepla a TÚV využíva samostatné akreditované skúšobné laboratórium pre získanie operatívnych informácií o účinnosti a efektívnosti výrobného procesu. Rovnako dôležité je sledovanie parametrov indikujúcich úroveň ochrany životného prostredia.

V rámci vedľajších produktov a služieb ponúka MH Teplárenský holding, a.s. analýzy v oblasti vôd, olejov a uhlia pre verejnosť. Analýzy sú vykonávané štandardnými postupmi stanovenými v STN, ISO, EN alebo internými predpismi, ktoré sú verifikované podľa najmodernejších postupov a princípov.

* Rozbory vody
* Analýzy olejov
* Rozbory uhlia

**ROZSAH PONÚKANÝCH ROZBOROV**

Laboratórium spoločnosti MH Teplárenský holding, a.s. vykonáva :

* Fyzikálno-chemický rozbor pitnej vody v zmysle vyhlášky Ministerstva zdravotníctva Slovenskej republiky č. 247/2017 Z. z.

Minimálnu analýzu pitných vôd -  základný fyzikálno-chemický rozbor
   Úplnú analýzu pitných vôd - fyzikálne a chemické ukazovatele: anorganické, organické, doplnkové

* Fyzikálno-chemický rozbor odpadových a povrchových vôd
* Odber vzoriek odpadových vôd: bodová vzorka, kvalifikovaná bodová časovo a objemovo proporcionálna

         Rozbor povrchovej vody v zmysle Nariadenia vlády SR č.296/2005 Z. z.

         Analýzy strojných (turbínových , mazacích) a izolačných olejov

* Analýzy tuhých palív (čierne uhlie, hnedé uhlie, koks)

**AKREDITOVANÉ SKÚŠOBNÉ LABORATÓRIUM**

Spoločnosť prevádzkuje samostatné akreditované skúšobné laboratórium v zmysle normy STN EN ISO/IEC 17025:2005. Skúšobné laboratórium prešlo v auguste 2015 úspešným reakreditačným posudzovaním Slovenskou národnou akreditačnou službou (SNAS), ktorá laboratóriu udelila akreditáciu pre oblasti: výkon fyzikálnych a fyzikálno-chemických skúšok izolačných olejov, turbínových a mazacích olejov, uhlia, vôd a odber vzoriek odpadových vôd podľa rozsahu akreditácie uvedeného v prílohe Osvedčenia o akreditácii č. S-126 (Reg. No. 030/S-126).

Skúšobné laboratórium vykonáva celkovo 40 akreditovaných skúšok, neakreditované skúšky a odbery vzoriek odpadových vôd. Akreditácia je udelená skúšobnému laboratóriu s platnosťou do októbra 2025. V mene akreditovaného subjektu koná a za správnosť skúšobných protokolov zodpovedá manažér skúšobného laboratória.

                      Osvedčenie                                                       Príloha k osvedčeniu

                            

**Kontakt na zaslanie žiadosti o vykonanie rozboru:**

| **Kontaktná osoba** | **Funkcia** | **Telefón** | **E-mail** |
| --- | --- | --- | --- |
| Ing. Aneta Čapová | manažér skúšobného laboratória | +421 55 619 2244+421 918 380 232 | aneta.capova@mhth.sk |